
Text rozhodnutia
Súd: Krajský súd Bratislava Spisová značka: 3S/268/2011 Identifikačné číslo súdneho spisu: 1011202007 Dátum vydania rozhodnutia: 13. 08. 2013 Meno a priezvisko sudcu, VSÚ: JUDr. Dáša Filová ECLI: ECLI:SK:KSBA:2013:1011202007.3 Uznesenie Krajský súd v Bratislave v právnej veci žalobcu: v 1/ rade: F.. M. P., nar. X.X.XXXX, v 2/ rade: F.. K. P., nar. X.X.XXXX, v 3/ rade: F.. I. P., U.., nar. XX.X.XXXX, všetci bytom L. XX, XXX XX G., zastúpení: JUDr. Rudolf Suran, Vajnorská 92, 831 04 Bratislava 3, proti žalovanému: Obvodný úrad životného prostredia v Bratislave, Odbor ochrany prírody a krajiny, Karloveská 2, 942 33 Bratislava 4, o preskúmanie zákonnosti rozhodnutí žalovaného č. ZPO/2011/6217-2/HUD-BA III z 24.10.2011, ZPO/2012/02720-2/MIA/BA III zo dňa 26.3.2012 a ZPO/2011/6222-2/HUD-BA III zo dňa 25.10.2011, takto r o z h o d o l : Súd zrušuje uznesenie č.k. 3S/268/2011-57 zo dňa 20.3.2013. o d ô v o d n e n i e : Žalobou doručenou tunajšiemu súdu dňa 27.12.2011 žalobcovia žiadajú preskúmať zákonnosť rozhodnutí žalovaného č. ZPO/2011/6217-2/HUD-BA III z 24.10.2011, ZPO/2012/02720-2/MIA/BA III zo dňa 26.3.2012 a ZPO/2011/6222-2/HUD-BA III zo dňa 25.10.2011. Týmito rozhodnutiami boli potvrdené prvostupňové rozhodnutia Mestskej časti Bratislava - Rača ako príslušného orgánu štátnej správy vo veciach ochrany drevín o nepriznaní postavenia účastníka konania žalobcom. Uznesením č.k. 3S/268/2011-57 zo dňa 20.3.2013 tunajší súd zastavil konanie vo veci z dôvodu, že žalobcovia napriek výzve tunajšiemu súdu nepredložili plnomocenstvo udelené advokátovi na zastupovanie v konaní. Proti tomuto uzneseniu sa žalobcovia v zákonnej lehote odvolali s tým, že k odvolaniu priložili plnomocenstvo udelené advokátovi. Podľa ust. § 210a O.s.p. uznesenie o povinnosti zaplatiť súdny poplatok alebo uznesenie, z ktorého nenadobudla dosiaľ práva iná osoba ako odvolateľ, alebo uznesenie, ktorým bolo uložené poriadkové opatrenie (§ 53), alebo uznesenie o odmietnutí návrhu na začatie konania (§ 43 ods. 2, § 78c ods. 3), alebo uznesenie o zastavení konania o dedičstve, alebo uznesenie podľa § 75a, môže na odvolanie zmeniť priamo súd prvého stupňa, pokiaľ odvolaniu v celom rozsahu vyhovie. Keďže žalobcovia spolu s odvolaním odstránili vadu, pre ktorú nebolo možné pokračovať v konaní a zároveň z uznesenia č.k. 3S/268/2011-57 zo dňa 20.3.2013 nenadobudla práva iná osoba, rozhodol tunajší súd tak, že uznesenie o zastavení konania podľa ust. § 210a O.s.p. zrušil. Poučenie: Proti tomuto rozhodnutiu možno podať odvolanie do 15 dní odo dňa doručenia prostredníctvom podpísaného súdu na Najvyšší súd SR písomne v dvoch vyhotoveniach. Odvolaniu podanému proti rozhodnutiu, ktoré vydal súdny úradník, môže v celom rozsahu vyhovieť sudca, ktorého rozhodnutie sa považuje za rozhodnutie súdu prvého stupňa; ak sudca odvolaniu nevyhovie, predloží vec na rozhodnutie odvolaciemu súdu. V odvolaní sa má popri všeobecných náležitostiach (§ 42 ods. 3 O.s.p. ) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha. .

